Predkladacia správa


Predsedovi Národnej rady Slovenskej republiky predložila dňa 24. júna 2016 skupina poslancov Národnej rady Slovenskej republiky návrh na vyslovenie nedôvery podpredsedovi vlády Slovenskej republiky Robertovi  Kaliňákovi,  poverenému riadením Ministerstva vnútra Slovenskej republiky podľa čl. 83 ods. 2 Ústavy Slovenskej republiky a § 17 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (tlač 157).


Na základe predloženého návrhu skupiny poslancov zvolal predseda Národnej rady Slovenskej republiky schôdzu Národnej rady Slovenskej republiky, ktorá má prerokovať návrh skupiny poslancov Národnej rady Slovenskej republiky na vyslovenie nedôvery podpredsedovi vlády Slovenskej republiky Robertovi  Kaliňákovi,  poverenému riadením Ministerstva vnútra Slovenskej republiky. 

Predložený materiál obsahuje nesúhlasné stanovisko vlády Slovenskej republiky k návrhu skupiny poslancov Národnej rady Slovenskej republiky na vyslovenie nedôvery podpredsedovi vlády Slovenskej republiky Robertovi  Kaliňákovi, poverenému riadením Ministerstva vnútra Slovenskej republiky, v ktorom  vláda Slovenskej republiky vníma dôvody jeho predloženia ako účelové, vykonštruované a nepravdivé. Predložené stanovisko vlády Slovenskej republiky obsahuje zdôvodnenie, ktoré vyvracajú skutočnosti uvádzané v návrhu skupiny poslancov. 

